Metall alcalin
I metall alcalin a inn i element chimegh del grup 1 de la tavola periodega, foeura che l'idrogen; a inn donca:
 ol liti;
 ol sodi;
 ol potass;
 ol rubidi;
 ol cesi;
 ol franc;

Tut i metai alcalin gh'hann domà un eletron in del nivell de valenza; donca, per la regola del votet del Lewis, gh'hann la tendenza a perdell e a deventà di catiun. A inn de solit de aspet argentad e cont una densitaa putost bassa.
Fann reazzion cont i alogen per formà sal ionegh, e cont l'aqua per formà idrossit.

L'agetiv alcalin al vegn de l'arab al-qali; con quell termin chì ghe se referiva a la potassa, otegnuda coma sotaprodot de la combustion del legn (el verb qalaa in arab al segnifega arrostì). Per el fad che la potassa la gh'ha carateristeghe baseghe, la se spantega la convenzion de ciamà alcal tute quei sostanze che, coma la potassa, inn bone de neutralizzà i acid. Donca ancamò incoeu con alcalin se poeul intender o un metall del prim grup de la tavola periodega o un compost basegh.

Ligam de foeura
 , in su Enciclopedia Britannega

Tavola periodega